Document ID: 32006D0438

KOMISJONI OTSUS,
27. juuni 2006,
millega muudetakse otsust 2006/148/EÜ, millega kehtestatakse ennetav vaktsineerimine kõrge patogeensusega linnugripi viirustüve H5N1 vastu ja asjaomased liikumist reguleerivad sätted Prantsusmaal
(teatavaks tehtud numbri K(2006) 2875 all)
(Ainult prantsuskeelne tekst on autentne)
(2006/438/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. detsembri 2005. aasta direktiivi 2005/94/EÜ linnugripi tõrjet käsitlevate ühenduse meetmete ning direktiivi 92/40/EMÜ kehtetuks tunnistamise kohta, (1) eriti selle artikli 57 lõiget 2,
ning arvestades järgmist:
(1)
Komisjon on oma 24. veebruari 2006. aasta otsusega 2006/148/EÜ, millega kehtestatakse ennetav vaktsineerimine kõrge patogeensusega linnugripi viirustüve H5N1 vastu ja asjaomased liikumist reguleerivad sätted Prantsusmaal, (2) heaks kiitnud ennetava vaktsineerimise kava kõrge patogeensusega linnugripi viirustüve H5N1 vastu, mille Prantsusmaa esitas komisjonile 21. veebruaril 2006. aastal (ennetava vaktsineerimise kava), ning on sätestanud teatavad meetmed, mida kohaldatakse Prantsusmaa nendes piirkondades, kus tehakse ennetavat vaktsineerimist.
(2)
Prantsusmaa on ennetava vaktsineerimise kava kohaselt vaktsineerinud parte ja hanesid kõrge patogeensusega linnugripi viirustüve H5N1 vastu; see on katseprojekt, sest kõnealuste liikide ennetava vaktsineerimise vallas on vähe kogemusi.
(3)
Otsusega 2006/148/EÜ heaks kiidetud ennetava vaktsineerimise kava kohaselt tuli vaktsineerimine lõpetada 1. aprilliks 2006.
(4)
20. aprillil 2006 esitas Prantsusmaa esimese ulatusliku aruande vaktsineerimise kohta. Peale selle on Prantsusmaa palunud pikendada ennetavat vaktsineerimist samadel tingimustel kuni 30. juunini 2006, et saada edasisi kogemusi ja epidemioloogilist selgust, ning on esitanud vastavad ennetava vaktsineerimise kava muudatused.
(5)
Prantsusmaa esitatud aruande põhjal on komisjon arvamusel, et edasine vaktsineerimise kogemus kõrge patogeensusega linnugripi viirustüve H5N1 leviku vastu partidel ja hanedel on vajalik. Seetõttu on asjakohane kiita heaks Prantsusmaa ettepanek pikendada ennetavat vaktsineerimist kuni 30. juunini 2006.
(6)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2006/148/EÜ artikli 2 lõike 1 esimene lõik asendatakse järgmisega:
“1. Prantsusmaa 21. veebruaril 2006. aastal komisjonile esitatud ennetava vaktsineerimise kava, millega nähakse ette vaktsineerimine kõrge patogeensusega linnugripi viirustüve H5N1 vastu kuni 30. juunini 2006. aastal, ja selle 20. aprilli 2006. aasta muudatus kiidetakse heaks (ennetava vaktsineerimise kava).”
Artikkel 2
Adressaat
Käesolev otsus on adresseeritud Prantsuse Vabariigile.
Brüssel, 27. juuni 2006

Labels: 3
0
18
6